title: A Bizottság (EU) 2019/1315 végrehajtási rendelete (2019. augusztus 2.) Az Enterococcus faecium DSM 7134 készítmény kocák takarmány-adalékanyagaként történő engedélyezéséről (az engedély jogosultja: Lactosan GmbH & Co) (EGT-vonatkozású szöveg.)

text:
                  5.8.2019

                  HU

                  Az Európai Unió Hivatalos Lapja

                  L 205/7

         A BIZOTTSÁG (EU) 2019/1315 VÉGREHAJTÁSI RENDELETE
         (2019. augusztus 2.)
         Az Enterococcus faecium DSM 7134 készítmény kocák takarmány-adalékanyagaként történő engedélyezéséről (az engedély jogosultja: Lactosan GmbH & Co)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.

                     (2)

                     Az 1831/2003/EK rendelet 7. cikkének megfelelően kérelmet nyújtottak be az Enterococcus faecium DSM 7134 készítmény engedélyezése iránt. A kérelemhez csatolták az említett rendelet 7. cikkének (3) bekezdésében előírt adatokat és dokumentumokat.

                     (3)

                     A kérelem az „állattenyésztésben alkalmazott adalékanyagok” adalékanyag-kategóriába sorolandó Enterococcus faecium DSM 7134 készítmény ivóvízben való felhasználásának engedélyezésére vonatkozik.

                     (4)

                     Az Európai Élelmiszerbiztonsági Hatóság (a továbbiakban: Hatóság) 2019. január 23-i véleményében (2) megállapította, hogy az Enterococcus faecium DSM 7134 készítmény a javasolt felhasználási feltételek mellett nincs káros hatással sem az állati egészségre, sem a környezetre. Azt is megállapította azonban, hogy az adalékanyag bőr- és légzőszervi szenzibilizáló anyagnak minősül. A Bizottság ezért úgy véli, hogy megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében. A Hatóság továbbá arra a következtetésre jutott, hogy az ivóvízhez kevert adalékanyag hatékonyan javíthatja a tenyésztéstechnikai paramétereket a kocák esetében. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.

                     (5)

                     Az Enterococcus faecium DSM 7134 készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.

                     (6)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Engedélyezés
            A mellékletben meghatározott, az „állattenyésztésben alkalmazott adalékanyagok” kategóriába és a „bélflóra-stabilizálók” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.

            2. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. augusztus 2-án.

                  a Bizottság részéről

                  az elnök

               Jean-Claude JUNCKER

            (1)  HL L 268., 2003.10.18., 29. o.

            (2)  EFSA Journal 2019;17(2):5612.

            MELLÉKLET

                        Az adalékanyag azonosító száma

                        Az engedély jogosultjának neve

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Maximális életkor

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        CFU/l ivóvízben

                           Kategória: állattenyésztésben alkalmazott adalékanyagok. Funkcionális csoport: bélflóra-stabilizálók.

                        4b1841

                        Lactosan Starterkulturen GmbH & Co

                           Enterococcus faecium DSM 7134

                           Az adalékanyag összetétele

                           Enterococcus faecium DSM 7134 készítmény, amely legalább az alábbi mennyiségeket tartalmazza:
                        Por: 1 × 1010 CFU/g adalékanyag

                           A hatóanyag jellemzése

                        Életképes Enterococcus faecium DSM 7134 sejtek

                           Analitikai módszer
                            (1)

                        Számlálásra: lemezkenéses módszer epe-eszkulin-azid-agar alkalmazásával (EN 15788)
                        Meghatározásra: pulzáló erőterű gélelektroforézis (PFGE)

                        Kocák

                        —

                        2,5 × 108

                        —

                                    1.

                                    Az adalékanyag és az előkeverékek használati utasításában fel kell tüntetni a tárolási feltételeket és a hőkezeléssel szembeni stabilitást.

                                    2.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközökkel, többek között védőmaszkkal és védőkesztyűvel kell használni.

                                    3.

                                    Az adalékanyag ivóvízben való használatakor annak homogén diszperzióját biztosítani kell.

                        2029. augusztus 25.

               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság (EU) 2019/1391 végrehajtási rendelete (2019. szeptember 6.) az egyes árucikkeknek a Kombinált Nómenklatúra szerinti besorolásáról szóló 1218/1999/EK rendelet módosításáról és a 670/2013/EU végrehajtási rendelet hatályon kívül helyezéséről

text:
                  10.9.2019

                  HU

                  Az Európai Unió Hivatalos Lapja

                  L 233/1

         A BIZOTTSÁG (EU) 2019/1391 VÉGREHAJTÁSI RENDELETE
         (2019. szeptember 6.)
         az egyes árucikkeknek a Kombinált Nómenklatúra szerinti besorolásáról szóló 1218/1999/EK rendelet módosításáról és a 670/2013/EU végrehajtási rendelet hatályon kívül helyezéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:

                     (1)

                     Az 1218/1999/EK bizottsági rendelet (2) értelmében a 3 m × 3 m méretű, 100 %-os pamutból készült, szövött burkolattal ellátott, a keretet alkotó fém vázzal és a talajhoz rögzítéséhez szükséges feszítőeszközökkel vám elé állított kerti pavilon a 6306 91 00 KN-kód alá, más kempingcikként került besorolásra, mivel az mind a négy oldalon nyitott. Mivel az említett termékkategóriára vonatkozó KN-kód a Harmonizált Rendszer és a Kombinált Nómenklatúra szerinti kódok módosítása miatt megváltozott, a 441/2013/EU végrehajtási rendelet (3) módosította az 1218/1999/EK rendeletet az új 6306 90 00 KN-kód feltüntetése érdekében. A Bizottság a 670/2013/EU végrehajtási rendelettel (4) olyan árucikket sorolt más kempingcikként a 6306 90 00 KN-kód alá, amely rendelkezik a kültéri sátor lényeges jellemzőivel, ugyanakkor váz, cövek és tartozék nélkül kerül vám elé állításra, ugyanis nincs olyan oldala vagy fala, amely lehetővé teszi zárt terület kialakítását.

                     (2)

                     A Vámigazgatások Világszervezete Harmonizált Rendszer Bizottságának (HR Bizottság) 2018. szeptemberi 62. ülésén elfogadták a 6306.22/1. számú áruosztályozási véleményt, amely egy körülbelül 3 m × 3 m × 2,50 m méretű, acélcső keretből, csatlakozó darabokból és műanyag lábakból, valamint a négy sarokpontjához csatlakozó sarokburkolatot magában foglaló tetőből álló, ideiglenes pavilon elnevezésű árucikk besorolására vonatkozott. A pavilon mind a négy oldalon nyitott, és nincs szilárdan a talajhoz rögzítve. Az árucikk a 6306 22 vámtarifaszám alá került besorolásra, amely a 6306 22 00 KN-kódnak felel meg.

                     (3)

                     Tekintettel arra, hogy az árucikk jellemzői azonosak vagy nagyon hasonlóak az 1218/1999/EK rendeletben, illetve a 670/2013/EU végrehajtási rendeletben leírt termékek jellemzőivel, az e rendeletek mellékletében meghatározott árucikkek tarifális besorolása nincs összhangban a Vámigazgatások Világszervezete HR Bizottságának 6306.22/1. számú áruosztályozási véleményével.

                     (4)

                     A 87/369/EGK tanácsi határozat (5) révén az EU a Vámegyüttműködési Tanács (más néven WCO) által összeállított Harmonizált Áruleíró és Kódrendszerről (más néven Harmonizált Rendszer, HR) szóló nemzetközi egyezmény szerződő fele. A HR Bizottság által kiadott áruosztályozási vélemények elvben az uniós tarifális intézkedések számára útmutatóként szolgálnak.

                     (5)

                     A Harmonizált Rendszer nemzetközi szinten egységes értelmezésének és alkalmazásának biztosítása céljából, és tekintettel arra, hogy a HR Bizottság döntése megfelel a 6306 22 HR-alszám szövegének, az Uniónak a Vámigazgatások Világszervezete HR Bizottságának 6306.22/1. számú áruosztályozási véleményét kell alkalmaznia.

                     (6)

                     Az 1218/1999/EK rendelet módosítására és a 670/2013/EU végrehajtási rendelet hatályon kívül helyezésére vonatkozó jogalap és elfogadási eljárás megegyezik. Ezért e célokból helyénvaló egyetlen jogi aktust elfogadni.

                     (7)

                     Az 1218/1999/EK rendeletet ezért ennek megfelelően módosítani kell.

                     (8)

                     A 670/2013/EU végrehajtási rendeletet ezért hatályon kívül kell helyezni.

                     (9)

                     Az e rendeletben előírt intézkedések összhangban vannak a Vámkódexbizottság véleményével,

               ELFOGADTA EZT A RENDELETET:

            1. cikk
            Az 1218/1999/EK rendelet mellékletében a táblázat 6. pontjának megfelelő sort el kell hagyni.

            2. cikk
            A 670/2013/EU végrehajtási rendelet hatályát veszti.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. szeptember 6-án.

                  a Bizottság részéről,

                  az elnök nevében,

               Stephen QUEST

                  főigazgató

                  Adóügyi és Vámuniós Főigazgatóság

            (1)  HL L 269., 2013.10.10., 1. o.

            (2)  A Bizottság 1218/1999/EK rendelete (1999. június 14.) egyes árucikkeknek a Kombinált Nómenklatúra szerinti besorolásáról (HL L 148., 1999.6.15., 9. o.).

            (3)  A Bizottság 441/2013/EU végrehajtási rendelete (2013. május 7.) az áruk Kombinált Nómenklatúra szerinti besorolásáról szóló egyes rendeletek módosításáról, illetve hatályon kívül helyezéséről (HL L 130., 2013.5.15., 1. o.).

            (4)  A Bizottság 670/2013/EU végrehajtási rendelete (2013. július 9.) egyes áruk Kombinált Nómenklatúra szerinti besorolásáról (HL L 193., 2013.7.16., 2. o.).

            (5)  A Tanács 87/369/EGK határozata (1987. április 7.) az összehangolt áruleíró és kódrendszerről szóló nemzetközi egyezmény és az azt módosító jegyzőkönyv megkötéséről (HL L 198., 1987.7.20., 1. o.).


title: A Bizottság (EU) 2019/1394 végrehajtási rendelete (2019. szeptember 10.) az (EU) 2015/2447 végrehajtási rendeletnek az engedélyezett gazdálkodókra, a szabad forgalomba bocsátás felügyeletére és az Unió vámterületéről történő kiléptetésre vonatkozó egyes szabályok tekintetében történő módosításáról és helyesbítéséről

text:
                  11.9.2019

                  HU

                  Az Európai Unió Hivatalos Lapja

                  L 234/1

         A BIZOTTSÁG (EU) 2019/1394 VÉGREHAJTÁSI RENDELETE
         (2019. szeptember 10.)
         az (EU) 2015/2447 végrehajtási rendeletnek az engedélyezett gazdálkodókra, a szabad forgalomba bocsátás felügyeletére és az Unió vámterületéről történő kiléptetésre vonatkozó egyes szabályok tekintetében történő módosításáról és helyesbítéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 8., 58., 100., 132., 157., 161., 184., 193., 217., 232. és 268. cikkére,
         mivel:

                     (1)

                     A 2006/112/EK tanácsi irányelv (2) 143. cikke (1) bekezdésének ca) pontja (távértékesítésre vonatkozó különös szabályozás), a 143. cikke (1) bekezdésének d) pontja és a 143. cikkének (2) bekezdése értelmében a 904/2010/EU tanácsi rendelet (3) a tagállamoknak előírja a hozzáadottérték-adó (héa) alól mentesülő behozatalra vonatkozó egyes információk gyűjtését és megosztását. Ezenfelül a Vámkódex 47. cikkének (2) bekezdése értelmében a vámhatóságok és más, hatáskörrel rendelkező hatóságok, amikor az a kockázat minimalizálásához és a csalás elleni küzdelemhez szükséges, megoszthatnak egymással és a Bizottsággal az áruk beléptetésével, kiléptetésével, árutovábbításával, szállításával, tárolásával és meghatározott célra történő felhasználásával kapcsolatos adatokat.

                     (2)

                     A Bizottság által a Vámkódex 56. cikkének (5) bekezdésében meghatározott felügyeleti kötelezettség teljesítése céljából létrehozott elektronikus rendszer (Felügyelet) a legalkalmasabb eszköz a héára vonatkozó ilyen adatok megosztására. Az (EU) 2015/2447 végrehajtási rendelet 55. cikkének módosítása szükséges annak pontosításához, hogy ki és milyen mértékben férhessen hozzá a Felügyelet rendszerben tárolt adatokhoz. Egyrészt a Bizottság számára lehetővé kell tenni az adatok összesített formában történő közzétételét a Felügyelet rendszerben. Másrészt, főszabályként a tagállamok vámhatóságainak engedélyezett felhasználói csak a saját tagállamuk által szolgáltatott nem összesített és az uniós szinten összesített adatokhoz férhessenek hozzá. Harmadrészt, a főszabálytól eltérve az 55. cikknek kilátásba kell helyeznie annak lehetőségét, hogy konkrét uniós jogi aktusok, mint például a 904/2010/EU rendelet, rendelkezése alapján a Bizottság a tagállamok egyes hatóságai számára meghatározott módon biztosítsa a nem összesített adatokhoz való hozzáférést.

                     (3)

                     Annak érdekében, hogy lehetővé váljon azon adatok gyűjtése, amelyeket a 904/2010/EU rendelet értelmében a tagállamok kötelesek gyűjteni és megosztani, az (EU) 2015/2447 végrehajtási rendelet módosítása is szükséges, hogy növekedjen az elektronikus rendszer által gyűjtött adatelemek száma. Különösen szükséges biztosítani, hogy e rendelet 21-01. és 21-02. melléklete a rendelet B. mellékletében tartalmazza a 3/40 és 4/4 sorszámmal ellátott, a kiegészítő adóügyi hivatkozások azonosító számára és a kiszabás alapjára vonatkozó adatelemeket.

                     (4)

                     A Vámkódex 278. cikkének a Vámkódexben meghatározott elektronikus adatfeldolgozási eljárástól eltérő eszközök átmeneti alkalmazására meghatározott határidő meghosszabbítására irányuló módosítását követően (4) módosítani kell az (EU) 2015/2447 végrehajtási rendelet a felügyelet céljából használt adatok átmeneti jegyzékét meghatározó rendelkezését (21-02. melléklet). A rendelkezésnek pontosítania kell, hogy az adatok átmeneti jegyzéke a szabad forgalomba bocsátás felügyeletének céljára használható a nemzeti behozatali rendszerek működésbe lépéséig, azaz a Vámkódex 278. cikkének (2) bekezdése értelmében legkésőbb 2022 végéig. Ezzel szemben az adatok átmeneti jegyzéke a nemzeti kiviteli rendszerek működésbe lépéséig használható a kivitel felügyeletének céljára, azaz a Vámkódex 278. cikkének (3) bekezdése értelmében legkésőbb 2025 végéig.

                     (5)

                     Az (EU) 2016/578 bizottsági végrehajtási határozat (5) mellékletében hivatkozott importellenőrzési rendszer korszerűsítéséig a belépési gyűjtő árunyilatkozat benyújtásának kötelezettsége alól mentesülő áruk kockázatelemzését az áruk vám elé állításának időpontjában kell elvégezni az átmeneti megőrzési eljárásra vonatkozó nyilatkozat vagy a vám-árunyilatkozat alapján, vagy ha a vámáru-nyilatkozat megtételére másik jogi aktus alapján kerül sor, a vám elé állítás időpontjában rendelkezésre álló adatok alapján. Az (EU) 2015/2447 végrehajtási rendelet 187. cikkét módosítani kell az (EU) 2015/2446 bizottsági felhatalmazáson alapuló rendeletre (6) történő megfelelő hivatkozással, hogy annak hatálya a postai küldeményekre és a 22 euró valós értékű küldeményekre is kiterjedjen.

                     (6)

                     A gazdálkodók számára rugalmasságot kell biztosítani, hogy a halászati napló kinyomtatott példányától eltérő nyomtatványok vagy dokumentumok alapján igazolják, hogy az átrakodott és egy nem az Unió vámterületéhez tartozó országon vagy területen átszállított tengeri halászati termékek és áruk nem kerültek manipulálásra. Ugyanakkor ahhoz, hogy a tengeri halászati termékeket és árukat abban az esetben is hozzá lehessen rendelni a megfelelő halászati naplóhoz, ha a manipulálásmentességre vonatkozó tanúsítványt a halászati napló kinyomtatott példányától eltérő nyomtatvány vagy dokumentum útján állítják ki, a gazdálkodóknak ezen az egyéb nyomtatványon vagy dokumentumon fel kell tüntetniük a megfelelő halászati naplóra való hivatkozást. Az (EU) 2015/2447 végrehajtási rendelet 214. cikkét ennek megfelelően módosítani kell.

                     (7)

                     Az egyszerűsítéssel összefüggésben, amely alapján a vám-árunyilatkozat a nyilatkozattevő nyilvántartásába való bejegyzés formájában kerül benyújtásra, a vámhatóságok eltekinthetnek az áruk vám elé állítására vonatkozó kötelezettség alkalmazásától. A megfelelő vámellenőrzés konkrét helyzetekben történő lehetővé tétele érdekében olyan eljárási szabályok meghatározása szükséges, amelyek alapján az új jelentős pénzügyi kockázat vagy egyéb konkrét helyzet esetén a Vámkódex 182. cikke (3) bekezdésének harmadik albekezdése értelmében a felügyelő vámhivatal kéri az áruk vám elé állítását. Az (EU) 2015/2447 végrehajtási rendeletet 234. cikkét ennek megfelelően módosítani kell.

                     (8)

                     Bizonyos feltételek teljesítése esetén az (EU) 2015/2447 végrehajtási rendelet 302. cikke mentességet biztosít a szállítóeszköz, illetve a légi úton vagy vasúton szállított áruk esetében az árukat tartalmazó egyedi csomagok plombával történő ellátása alól. Az áruk rendeltetési helyre történő szállításának biztosítása tekintetében a tengeri szállítás annyira biztonságos mint a légi vagy vasúti szállítás. Ezért e mentességet ki kell terjeszteni a tengeri úton szállított árukra, feltéve, hogy az áruk uniós árutovábbítási művelet alá vonását szolgáló vám-árunyilatkozatként használt elektronikus fuvarokmány tartalmazza a csatolt szállítólevélre történő hivatkozást.

                     (9)

                     Ha az árutovábbítási műveletben részt vevő tagállam vámhatósága bizonyítékot szerez arra vonatkozóan, hogy a vámtartozást eredményező események a saját területén következtek be, e hatóságnak fel kell kérnie az indító tagállamot, hogy ruházza rá a vámtartozás-beszedésének megindításával járó felelősséget. Az indító tagállamnak meghatározott időtartamon belül meg kell erősítenie, hogy a megkereső vámhatóságra ruházza át a vámtartozás-beszedésének megindítására vonatkozó illetékességet. Az (EU) 2015/2447 végrehajtási rendeletet 311. cikkét ezért módosítani kell, hogy szabályozza az árutovábbítási művelet konkrét esetét.

                     (10)

                     Az (EU) 2015/2447 végrehajtási rendelet az aktív feldolgozási eljárás lezárásának különleges eseteire vonatkozó 324. cikkét és az A. és B. mellékletek megfelelő kódjait módosítani szükséges, hogy tükrözzék az (EU) 2018/581 tanácsi rendelet (7) hatálybalépését.

                     (11)

                     Az áruk az Unió vámterületéről történő kiszállítása esetén pontosítani kell a hajóra vagy légi járműre felrakodott áruk esetén a kilépési vámhivatal meghatározását. Ezenfelül a kilépési vámhivatal meghatározására vonatkozó egyes egyszerűsített eljárások nem alkalmazandók a jövedéki termékekre és a nem uniós árukra. Az (EU) 2015/2447 végrehajtási rendelet 329. cikkét ennek megfelelően módosítani kell.

                     (12)

                     Ha a kivitelre történő kiadásukat követően az áruk átvételre kerülnek az Unió vámterületéről történő kiszállítására vonatkozó egyetlen szerződés alapján, pontosítani kell az ezen áruk tényleges kivitelének időpontjáig tartó vámfelügyelet biztosítására vonatkozó szabályokat. Az (EU) 2015/2447 végrehajtási rendelet 332. cikkét ennek megfelelően módosítani kell.

                     (13)

                     Az (EU) 2015/2447 végrehajtási rendelet 333. cikkében meghatározott, a kivitelre kiadott áruk felügyeletére vonatkozó eljárási szabályokat pontosítani kell az olyan helyzetek kezelésére, amelyekben az áruk az Unió vámterületét az eredetileg tervezett eljárástól eltérő módon hagyják el, továbbá, hogy azok kiterjedjenek a vámhatóságok közötti információcserére az (EU) 2016/578 végrehajtási határozat mellékletében hivatkozott Uniós Vámkódex – automatizált kiviteli rendszer telepítéséig terjedő időszakban.

                     (14)

                     Az (EU) 2015/2447 végrehajtási rendelet 340. cikkében meghatározott, a kivitelre kiadott áruk felügyeletére vonatkozó eljárási szabályokat pontosítani kell az olyan helyzetek kezelésére, amelyekben a kivitelre bejelentett áruk végül nem hagyják el az Unió vámterületét.

                     (15)

                     Észak-Macedóniának az Egyesült Nemzetekhez és az Európai Unióhoz intézett, a preszpai megállapodás 2019. február 15-i hatálybalépését megerősítő értesítése szerint a korábban „Macedónia Volt Jugoszláv Köztársaság” nevet viselő ország neve „Észak-macedón Köztársaság”-ra változott. Az (EU) 2015/2447 végrehajtási rendelet mellékleteiben ezen országra a fenti megnevezésével, vagy adott esetben annak rövidített formájával kell hivatkozni: „Észak-Macedónia”.

                     (16)

                     A nyilatkozatok és értesítések összefüggésében érvényes egyes adatszolgáltatási követelmények formátumainak és kódjainak a különböző elektronikus rendszerekben történő alkalmazásának megkönnyítése érdekében a B. mellékletét módosítani kell.

                     (17)

                     Az (EU) 2015/2447 végrehajtási rendelet 33-07. mellékletében található, az (EU) 2015/2446 bizottsági felhatalmazáson alapuló rendeletre történő hivatkozással kapcsolatos szerkesztési hiba helyesbítése szükséges.

                     (18)

                     Az (EU) 2015/2447 végrehajtási rendeletet ezért ennek megfelelően módosítani és helyesbíteni kell.

                     (19)

                     Az (EU) 2015/2447 végrehajtási rendelet 21-01. és 21-02. mellékleteinek e rendeletben meghatározott módosítása 2020. január 1-től alkalmazandó, mivel a tagállamoknak ezen időponttól kell teljesíteniük a 904/2010/EU rendeletben meghatározott, információcserére vonatkozó kötelezettségeket.

                     (20)

                     Az e rendeletben előírt intézkedések összhangban vannak a Vámkódexbizottság véleményével,

               ELFOGADTA EZT A RENDELETET:

            1. cikk
            Az (EU) 2015/2447 végrehajtási rendelet módosításai
            Az (EU) 2015/2447 végrehajtási rendelet a következőképpen módosul:

                        1.

                        Az 55. cikk a következőképpen módosul:

                                    a)

                                    a (3) bekezdés helyébe a következő szöveg lép:

                                       „(3)   A vámhatóságok által rendelkezésre bocsátott, az (1) bekezdésben említett adatokat a Bizottság csak összesített formában teszi közzé.”;

                                    b)

                                    a szöveg a következő bekezdésekkel egészül ki:

                                       „(3a)   A Bizottság az 56. cikk (2) bekezdésének megfelelően engedélyezett felhasználóknak hozzáférést biztosít a hozzáférésüket kérelmező tagállam vámhatóságai által szolgáltatott nem összesített adatokhoz és az uniós szinten összesített adatokhoz.

                                       (3b)   A (3a) bekezdéstől eltérve a Bizottság a tagállamok illetékes hatóságainak hozzáférést biztosít a nem összesített adatokhoz, ha az Unió valamelyik jogi aktusa ilyen hozzáférést biztosít.”;

                                    c)

                                    a (6) bekezdés helyébe a következő szöveg lép:

                                       „(6)   Az (1) bekezdésétől eltérve a Bizottság által a szabad forgalomba bocsátás felügyeletének céljára előírható adatok jegyzékét a 21-02. melléklet határozza meg addig az időpontig, ameddig meg nem történik az (EU) 2016/578 végrehajtási határozat mellékletében említett nemzeti behozatali rendszerek korszerűsítésének telepítése.
                                       Az (1) bekezdésétől eltérve a Bizottság által a kivitel felügyeletének céljára előírható adatok jegyzékét a 21-02. melléklet határozza meg addig az időpontig, ameddig meg nem történik az (EU) 2016/578 végrehajtási határozat mellékletében említett nemzeti kiviteli rendszerek korszerűsítésének telepítése.”.

                        2.

                        A 187. cikk (5) bekezdésének helyébe a következő szöveg lép:

                           „(5)   Amennyiben olyan árukat szállítanak be az Unió vámterületére, amelyek az (EU) 2015/2446 felhatalmazáson alapuló bizottsági rendelet 104. cikke (1) bekezdésének c)–k), m) és n) pontja, valamint (2), (3) és (4) bekezdése szerint mentesülnek a belépési gyűjtő árunyilatkozat benyújtásának kötelezettsége alól, a kockázatelemzést az áruk vám elé állításakor kell elvégezni az ezen árukra vonatkozó átmeneti megőrzési árunyilatkozat vagy vám-árunyilatkozat alapján, amennyiben rendelkezésre áll.”.

                        3.

                        A 214. cikk a következő bekezdéssel egészül ki:

                           „(3)   Az (1) bekezdés alapján előírt igazolás a halászati napló kinyomtatott példányától eltérő vonatkozó nyomtatvány vagy dokumentum útján biztosítható, beleértve az e halászati naplóra történő hivatkozást.”.

                        4.

                        A 234. cikk a következő bekezdéssel egészül ki:

                           „(3)   Amennyiben a Vámkódex 182. cikke (3) bekezdése harmadik albekezdésének megfelelően a felügyelő vámhivatal kérte az áruk vám elé állítását, mivel a vámhatóságok új jelentős pénzügyi kockázatot vagy egyéb konkrét helyzetet állapítottak meg egy vám-árunyilatkozat, a nyilatkozattevő nyilvántartásába történő bejegyzés formájában történő benyújtására vonatkozó engedéllyel kapcsolatban, az áruk vám elé állítására vonatkozó kötelezettség alóli mentesség alkalmazásával, a felügyelő vámhivatal tájékoztatja az ilyen engedély birtokosát:

                                       a)

                                       az ilyen helyzetekben az áruk vám elé állítására rendelkezésre álló konkrét időtartamról,

                                       b)

                                       a vám elé állításra vonatkozó értesítés időpontjának nyilvántartásban történő bejegyzésének kötelezettségéről, és

                                       c)

                                       az (1) bekezdés b)–e) pontjainak és g) pontjának való megfelelés kötelezettségéről.

                                 Ezekben a helyzetekben az áruk átengedése a Vámkódex 194. cikkének megfelelően történik.”.

                        5.

                        A 302. cikk (2) bekezdése a következő ponttal egészül ki:

                                    „c)

                                    a Vámkódex 233. cikke (4) bekezdése e) pontjának megfelelően az áruk szállítása tengeren történik és egy az áruk uniós árutovábbítási eljárás alá vonására vonatkozó vám-árunyilatkozatként használt elektronikus fuvarokmány megemlíti a kísérő hajóraklevélre történő hivatkozást.”.

                        6.

                        A 311. cikk a következő bekezdésekkel egészül ki:

                           „(3)   Ha az árutovábbítási műveletben részt vevő tagállam vámhatósága az (EU) 2015/2446 felhatalmazáson alapuló rendelet 77. cikkének a) bekezdésében említett határidő előtt bizonyítékot szerez arra vonatkozóan, hogy a vámtartozást eredményező események saját területén következtek be, e hatóság haladéktalanul, de mindenképpen e határidőig megfelelően indokolt kérelmet küld az indító tagállam részére, hogy a kérelmező tagállamra ruházza át a vámtartozás-beszedésének megindításával járó felelősséget.

                           (4)   Az indító tagállam vámhatósága tudomásul veszi a (3) bekezdésnek megfelelően megküldött kérelem átvételét és a kérelem megküldésének időpontjától számított 28 napon belül tájékoztatja a kérelmező vámhatóságot arról, hogy teljesíti-e a kérelmet és a kérelmező hatóságra ruházza-e át a vámtartozás-beszedésének megindításával járó felelősséget.”.

                        7.

                        A 324. cikk (1) bekezdésének e) pontja helyébe a következő szöveg lép:

                                    „e)

                                    olyan fő feldolgozott termékek leszállítása, amelyek esetében mindenkire nézve »nulla« a behozatali vám, vagy amelyek esetében az üzemképességi tanúsítvány – 1. számú EASA-űrlap vagy az (EU) 2018/581 tanácsi rendelet (*1) 2. cikkében meghatározott egyenértékű tanúsítványt állítottak ki;.

                           (*1)  A Tanács (EU) 2018/581 rendelete (2018. április 16.) a légi járművekbe beépített vagy azokhoz felhasznált bizonyos áruk tekintetében a Közös Vámtarifa autonóm vámtételeinek ideiglenes felfüggesztéséről, valamint az 1147/2002/EK rendelet hatályon kívül helyezéséről (HL L 98., 2018.4.18., 1. o.).”."

                        8.

                        A 329. cikk a következőképpen módosul:

                                    a)

                                    a (3) és a (4) bekezdés helyébe a következő szöveg lép:

                                       „(3)   Ha az árukat tengeri kikötőben egy olyan hajóra rakodják, amelyet nem jelöltek ki az (EU) 2015/2446 felhatalmazáson alapuló rendelet 120. cikkében említett, az Unió vámterületén kívüli rendeltetési helyre történő szállítás céljára, a kilépési vámhivatal az azon hely szerint illetékes vámhivatal, ahol az árukat egy ilyen hajóra rakodják.

                                       (4)   Ha a (3) bekezdés nem alkalmazandó és az árukat az Unió vámterületén kívüli rendeltetési helyre történő szállítás céljából hajóra vagy légi járműre rakodják szállításra történő utólagos átrakodás nélkül, a kilépési vámhivatal az azon hely szerint illetékes vámhivatal, ahol az árukat a hajóra vagy légi járműre rakodják.”;

                                    b)

                                    a szöveg a következő bekezdéssel egészül ki:

                                       „(7a)   Legkésőbb az (EU) 2016/578 végrehajtási határozat mellékletében említett automatizált kiviteli rendszer (AES) telepítésének időpontjától a 2008/118/EK irányelv 1. cikkének (1) bekezdésében felsorolt kategóriába eső uniós áruk kivitele esetén a (6) és (7) bekezdés nem alkalmazandó.
                                       Legkésőbb az (EU) 2016/578 végrehajtási határozat mellékletében említett automatizált kiviteli rendszer (AES) telepítésének időpontjától a nem uniós áruk újrakivitele esetén a (7) bekezdés nem alkalmazandó.”.

                        9.

                        A 332. cikk (5) bekezdésének második albekezdése helyébe a következő szöveg lép:
                        „Nem kell alkalmazni az első albekezdésben meghatározott kötelezettséget, amennyiben ezen adatok a meglévő kereskedelmi, kikötői vagy szállítási informatikai rendszereken keresztül, vagy a 329. cikk (7) bekezdésében szabályozott esetben már a vámhatóságok rendelkezésére állnak”.

                        10.

                        a 333. cikk a következőképpen módosul:

                                    a)

                                    a (4) és az (5) bekezdés helyébe a következő szöveg lép:

                                       „(4)   Ha az egyazon kiviteli vagy újrakiviteli árunyilatkozatban foglalt árukat egy kilépési vámhivatalhoz szállítják, majd ezek az áruk előre nem látható körülmények miatt egynél több szállítmányként hagyják el az Unió vámterületét, a kilépési vámhivatal csak akkor tájékoztatja a kiviteli vámhivatalt az áruk kilépéséről, ha az összes áru már elhagyta az Unió vámterületét.

                                       (5)   Ha előre nem látható körülmények esetén az egyazon kiviteli vagy újrakiviteli árunyilatkozatban foglalt árukat egy kilépési vámhivatalhoz szállítják, hogy azt követően egynél több kilépési vámhivatalon keresztül elhagyják az Unió vámterületét, a Vámkódex 267. cikkének (2) bekezdésében említett személyek bármelyike kérheti azt a kilépési vámhivatalt, amelynél első alkalommal állították vám elé az árukat, hogy tájékoztassa azon kilépési vámhivatalt, illetve vámhivatalokat, ahonnan az áruk egy része elhagyja az Unió vámterületét. Az egyes kilépési vámhivatalok felügyelik a saját hivatalukból az Unió vámterületét elhagyó áruk tényleges kiléptetését. A következő kilépési vámhivatal, illetve vámhivatalok tájékoztatják az első kilépési vámhivatalt a saját hivatalukból az Unió vámterületét elhagyó árukról. Az első kilépési vámhivatal és a következő kilépési vámhivatal, illetve vámhivatalok megállapodnak vonatkozó adatok az (EU) 2016/578 végrehajtási határozat mellékletében említett automatizált kiviteli rendszeren kívül történő megosztásában. Az első kilépési vámhivatal tájékoztatja a kiviteli vámhivatalt, ha az összes áru elhagyta az Unió vámterületét.”;

                                    b)

                                    a (7) bekezdés helyébe a következő szöveg lép:

                                       „(7)   E cikk (2) bekezdése második albekezdésének b) és c) pontjaitól eltérve az (EU) 2016/578 végrehajtási határozat mellékletében említett automatizált kiviteli rendszer telepítésének időpontjaiig, az e rendelet 329. cikkének (5) bekezdésében és 329. cikkének (6) bekezdésében említett esetekben a kiviteli vámhivatalnak az áruk kilépéséről való tájékoztatására a kilépési vámhivatal számára nyitva álló határidő az azt a napot követő első munkanap, amikor az árukat a szóban forgó árutovábbítási eljárás alá vonták, vagy amikor az áruk elhagyják az Unió vámterületét, vagy az árutovábbítási eljárást lezárták.”;

                                    c)

                                    a (8) és a (9) bekezdést el kell hagyni.

                        11.

                        a 340. cikk a következőképpen módosul:

                                    a)

                                    a (3) bekezdés helyébe a következő szöveg lép:

                                       „(3)   Ha a 329. cikk (5), (6) és (7) bekezdésében említett esetekben a fuvarozási szerződés módosítása azzal jár, hogy egy szállítási művelet, amelynek az Unió vámterületén kívül kellett volna befejeződnie, az Unió vámterületén belül fejeződik be, a szóban forgó társaságok vagy hatóságok a módosításról tájékoztatják a kilépési vámhivatalt és a módosított szerződést csak a kilépési vámhivatal előzetes beleegyezésével teljesíthetik.”;

                                    b)

                                    a szöveg a következő bekezdéssel egészül ki:

                                       „(3a)   Az (EU) 2016/578 végrehajtási határozat mellékletében említett automatizált kiviteli rendszer (AES) telepítésének időpontjától a (2) és (3) bekezdésében meghatározott esetekben a kilépési vámhivatal tájékoztatja a kiviteli vámhivatalt arról, hogy az áruk nem hagyták el az Unió vámterületét.”.

                        12.

                        Az A. melléklet e rendelet I. mellékletének megfelelően módosul.

                        13.

                        A B. melléklet e rendelet II. mellékletének megfelelően módosul.

                        14.

                        A 21-01. mellékletben a 3/39 sorszámú adatelem sorát követően a bejegyzés a következő sorral egészül ki:

                                    „3/40

                                    Kiegészítő adóügyi hivatkozások azonosító száma

                                    Azonos a 3/40 sorszámú adatelemmel”

                        15.

                        A 21-02. mellékletben a 1/10 sorszámú adatelem sorát követően a bejegyzés a következő sorokkal egészül ki:

                                    „3/40

                                    Kiegészítő adóügyi hivatkozások azonosító száma

                                    Azonos a 3/40 sorszámú adatelemmel

                                    44 – an ..40

                                    4/4

                                    Fizetendő adók kiszámítása – Kiszabás alapja (*2)

                                    Azonos a 4/4 sorszámú adatelemmel

                                    47 – an ..6 + n ..16,6

                        16.

                        A 23-01. melléklet táblázatának első oszlopában a P. zóna sor a következőképpen módosul:

                                    a)

                                    a „Macedónia Volt Jugoszláv Köztársaság” szavakat el kell hagyni;

                                    b)

                                    a „Montenegró” és „Norvégia” szavak közé az „Észak-Macedónia” szavak kerülnek beillesztésre.

                        17.

                        A 32-01. melléklet 1. pontjában a „Macedónia Volt Jugoszláv Köztársaság” szöveg helyébe az „Észak-macedón Köztársaság” szöveg lép.

                        18.

                        A 32-02. melléklet 1. pontjában a „Macedónia Volt Jugoszláv Köztársaság” szöveg helyébe az „Észak-macedón Köztársaság” szöveg lép.

                        19.

                        A 32-03. melléklet 1. pontjában a „Macedónia Volt Jugoszláv Köztársaság” szöveg helyébe az „Észak-macedón Köztársaság” szöveg lép.

                        20.

                        A 72-04. melléklet II. része a következőképpen módosul:

                                    a)

                                    a VI. fejezet 7. rovatában a „Macedónia Volt Jugoszláv Köztársaság” szöveg helyébe az „Észak-Macedónia” szöveg lép;

                                    b)

                                    a VII. fejezet 6. rovatában a „Macedónia Volt Jugoszláv Köztársaság” szöveg helyébe az „Észak-Macedónia” szöveg lép.

            2. cikk
            Az (EU) 2015/2447 végrehajtási rendelet helyesbítése
            Az (EU) 2015/2447 végrehajtási rendelet 33-07. mellékletének 2. rovatában az „[(EU) 2015/… felhatalmazáson alapuló rendelet] szövegrész helyébe az [(EU) 2015/2446 felhatalmazáson alapuló rendelet] szöveg lép”.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Az 1. cikk 14. és 15. pontját 2020. január 1-jétől kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. szeptember 10-én.

                  a Bizottság részéről

                  az elnök

               Jean-Claude JUNCKER

            (1)  HL L 269., 2013. október 10., 1. o.

            (2)  A Tanács 2006/112/EK irányelve (2006. november 28.) a közös hozzáadottértékadó-rendszerről (HL L 347., 2006.12.11., 1. o.).

            (3)  A Tanács 904/2010/EU rendelete (2010. október 7.) a hozzáadottérték-adó területén történő közigazgatási együttműködésről és csalás elleni küzdelemről (HL L 268., 2010.10.12., 1. o.).

            (4)  Az Európai Parlament és a Tanács (EU) 2019/632 rendelete (2019. április 17.) a 952/2013/EU rendeletnek az Uniós Vámkódexben előírt elektronikus adatfeldolgozási eljárásoktól eltérő eszközök átmeneti alkalmazásának meghosszabbítása céljából történő módosításáról (HL L 111., 2019.4.25., 54. o.).

            (5)  A Bizottság (EU) 2016/578 végrehajtási határozata (2016. április 11.) az Uniós Vámkódexben előírt elektronikus rendszerek kifejlesztésére és telepítésére vonatkozó munkaprogram létrehozásáról (HL L 99., 2016.4.15., 6. o.).

            (6)  A Bizottság (EU) 2015/2446 felhatalmazáson alapuló rendelete (2015. július 28.) a 952/2013/EU európai parlamenti és tanácsi rendeletnek az Uniós Vámkódex egyes rendelkezéseire vonatkozó részletes szabályok tekintetében történő kiegészítéséről (HL L 343., 2015.12.29., 1. o.).

            (7)  A Tanács (EU) 2018/581 rendelete (2018. április 16.) a légi járművekbe beépített vagy azokhoz felhasznált bizonyos áruk tekintetében a Közös Vámtarifa autonóm vámtételeinek ideiglenes felfüggesztéséről, valamint az 1147/2002/EK rendelet hatályon kívül helyezéséről (HL L 98., 2018.4.18., 1. o.).

            (*2)  Ha a (Fizetendő adók kiszámítása – Adó fajtája) uniós kódja B00.”.

            I. MELLÉKLET
            Az (EU) 2015/2447 végrehajtási rendelet A. melléklete a következőképpen módosul:

                        1.

                        Az I. címben „A kérelmekre és határozatokra vonatkozó közös adatszolgáltatási követelményekhez kapcsolódó formátumok” táblázat a következőképpen módosul:

                                    a)

                                    a IV. címben a IV/6 sorszámú adatelem „Adatelem neve” oszlopában szereplő szöveg helyébe a következő szöveg lép:
                                    „Már megadott vámügyi egyszerűsítések és könnyítések, nemzetközi egyezmények, a Nemzetközi Szabványügyi Szervezet nemzetközi szabványa vagy egy európai szabványügyi szervezet európai szabványa alapján kiállított biztonsági és védelmi tanúsítványok, vagy az AEO-val egyenértékű státust biztosító, harmadik országokban kiadott és egy megállapodásban elismert tanúsítványok”;

                                    b)

                                    a XIV. címben a XIV/4 sorszámú adatelem „Adatelem neve” oszlopában szereplő szöveg helyébe a következő szöveg lép:
                                    „A kiegészítő árunyilatkozat benyújtási határideje”

                        2.

                        a II. címben a „KÓDOK” cím „6/2 Gazdasági feltételek” alcímében a 14. kód sorában szereplő szöveg helyébe a következő szöveg lép:
                        „olyan termékekké történő feldolgozás, amelyeket üzemképességi tanúsítvánnyal (1. számú EASA-űrlap) vagy azzal egyenértékű tanúsítvánnyal rendelkező légi járművekbe építenek be vagy azokhoz használnak fel,”.

            II. MELLÉKLET
            Az (EU) 2015/2447 végrehajtási rendelet B. melléklete a következőképpen módosul:

                        1.

                        Az I. címben „Az árunyilatkozatokra és értesítésekre vonatkozó közös adatszolgáltatási követelmények formátumai és előfordulásaik maximális száma” táblázat a következőképpen módosul:

                                    a)

                                    a 2/1 „Egyszerűsített árunyilatkozat/Előokmány” sor a következőképpen módosul:

                                                1.

                                                az „Adatelem formátuma (Típus/hosszúság)” oszlopban a szöveg helyébe a következő szöveg lép:
                                                „Előokmány típusa: an..3 +
                                                Előokmány hivatkozása: an..35 +
                                                Az árutétel azonosítója: n..5 +
                                                A csomagok típusa: an..2
                                                A csomagok száma: n..8
                                                Mértékegység és minősítő, adott esetben: an..4 +
                                                Mennyiség: n..16,6”;

                                                2.

                                                a „Megjegyzések” oszlop a következő szöveggel egészül ki:
                                                „A TARIC-ban meghatározott mértékegységeket és minősítőket kell használni. Ilyen esetben a mértékegységek és minősítők formátuma an..4 és nem pedig n..4, amely a nemzeti mértékegységek és minősítők számára van fenntartva.
                                                Amennyiben a TARIC-ban nincs ilyen mértékegység és minősítő, nemzeti mértékegységek és minősítők is használhatók. Formátumuk n..4.”

                                    b)

                                    a 2/2 „Különleges megjegyzések” sor „Előfordulások maximális száma fejsor szinten” oszlopa a következő szöveggel egészül ki:
                                    „99x”;

                                    c)

                                    a 2/3 „Benyújtott okmányok, igazolások és engedélyek, kiegészítő hivatkozások” sor a következőképpen módosul:

                                                1.

                                                az „Adatelem formátuma (Típus/hosszúság)” oszlopban a szöveg helyébe a következő szöveg lép:
                                                „Okmánytípus (uniós kódok): a1+ an3 + (adott esetben)

                                                   Okmány azonosítója: an..35
                                                VAGY

                                                   Okmánytípus (nemzeti kódok): n1+an3 + (adott esetben)

                                                   Okmány azonosítója: an..35
                                                + (adott esetben) Kiadó hatóság neve: an..70 +

                                                   Érvényesség ideje: n8 (ééééhhnn) +

                                                   Mértékegység és minősítő, adott esetben: an..4 +

                                                   Mennyiség: n..16,6 +

                                                   Pénznem kódja: a3 +

                                                   Összeg: n..16,2”;

                                                2.

                                                a „Megjegyzések” oszlop a következő szöveggel egészül ki:
                                                „A TARIC-ban meghatározott mértékegységeket és minősítőket kell használni. Ilyen esetben a mértékegységek és minősítők formátuma an..4 és nem pedig n..4, amely a nemzeti mértékegységek és minősítők számára van fenntartva.
                                                Amennyiben a TARIC-ban nincs ilyen mértékegység és minősítő, nemzeti mértékegységek és minősítők is használhatók. Formátumuk n..4.
                                                A pénznemhez az ISO alpha-3 valutakódokat (ISO 4217) kell használni.”;

                                                3.

                                                az „Előfordulások maximális száma fejsor szinten” oszlopban a szöveg helyébe a következő szöveg lép:
                                                „99x”;

                                    d)

                                    a 3/44 és 4/1 sorok között a következő sorok kerülnek beillesztésre:

                                                „3/45

                                                A biztosítékot nyújtó személy azonosító száma

                                                an..17

                                                N

                                                1x

                                                Az EORI-szám a II. címben a »3/2 Exportőr azonosító száma« adatelemre vonatkozóan meghatározott szerkezetet követi.

                                                3/46

                                                A vámot megfizető személy azonosító száma

                                                an..17

                                                N

                                                1x

                                                Az EORI-szám a II. címben a »3/2 Exportőr azonosító száma« adatelemre vonatkozóan meghatározott szerkezetet követi.”;

                                    e)

                                    a 4/18 sor adatelem neve oszlopában a „Postai érték” szöveg helyébe az „Érték” szó lép;

                                    f)

                                    a 4/19 sor adatelem neve oszlopában a „Postaköltségek” szöveg helyébe az „A végső rendeltetési helyre történő szállítás költsége” szöveg lép”;

                                    g)

                                    a 5/30 és 6/1 sorok között a következő sor kerül beillesztésre:

                                                „5/31

                                                Elfogadás dátuma

                                                n8 (ééééhhnn)

                                                N

                                                1x

                                                1x”;

                                    h)

                                    a 6/19 „Árutípus” sor a következőképpen módosul:

                                                1.

                                                az „Adatelem formátuma (Típus/hosszúság)” oszlopban a szöveg helyébe a következő szöveg lép:
                                                „an..3”;

                                                2.

                                                a „Megjegyzések” oszlopban a szöveg helyébe a következő szöveg lép:
                                                „Az Egyetemes Postaegyesület kódjegyzéke szerinti 130-os kódot kell használni”;

                                    i)

                                    a 7/13 sor „Adatelem neve” oszlopban a szöveg helyébe a „A konténerszolgáltató-kategória azonosító kódja” szöveg lép;

                                    j)

                                    a 8/7 sort el kell hagyni.

                        2.

                        A II. címben a „2. KÓDOK” szakasz a következőképpen módosul:

                                    a)

                                    az „1/3 Árutovábbítási árunyilatkozat/A vámjogi státus igazolásának típusa” cím a következőképpen módosul:

                                                1.

                                                „Az árutovábbításhoz kapcsolódóan használandó kódok” alcím a következő szövegrésszel egészül ki:

                                                            „TIR

                                                            TIR-művelet keretében szállított áruk”;

                                                2.

                                                „A vámárumanifeszt vonatkozásában használandó kódok” alcímben a következő szövegrészt el kell hagyni:

                                                            „N

                                                            A »T2L« és »T2LF« kód alatt leírt helyzetek egyikébe sem tartozó valamennyi áru”;

                                    b)

                                    az „1/10 Eljárás” címben az „Eljárások listája kódolási célokra” alcím a következőképpen módosul:

                                                1.

                                                a „01.” kód leírása helyébe a következő szöveg lép:
                                                „Az áruk szabad forgalomba bocsátása azok egyidejű újbóli feladásával az Unió vámterületének olyan részei közötti áruforgalomban, amelyek közül az egyikre a 2006/112/EK irányelv vagy a 2008/118/EK irányelv rendelkezései alkalmazandók, a másikra pedig nem, illetve e terület olyan részei közötti áruforgalom vonatkozásában, amelyekre az említett rendelkezések nem alkalmazandók

                                                   Példa: Harmadik országból érkező nem uniós áru, amelyet Franciaországban szabad forgalomba bocsátottak és a Csatorna-szigetekre küldtek tovább.”;

                                                2.

                                                a „10. Végleges kivitel” kód „Példa” helyébe a következő szöveg lép:
                                                „Uniós áruk kivitele harmadik országba, de ugyanígy uniós áruk feladása az Unió vámterületének olyan részeire, amelyekre a 2006/112/EK irányelv vagy a 2008/118/EK irányelv rendelkezései nem alkalmazandók.”;
                                                a H6 és I1 sorok közé a következő sor kerül beillesztésre:

                                                            „H7

                                                            Az 1186/2009/EK rendelet 23. cikkének (1) bekezdése vagy 25. cikkének (1) bekezdése alapján a behozatali vám alól mentes szállítmány szabad forgalomba bocsátására vonatkozó vám-árunyilatkozat.

                                                            4 000 ”;

                                    c)

                                    az „1/11 Kiegészítő eljárás” címben az „Aktív feldolgozás (a Vámkódex 256. cikke)” alcím a következő sorral egészül ki:

                                                „Az aktív feldolgozás alá vont áruk megsemmisítése

                                                A10 ”;

                                    d)

                                    az „1/11 Kiegészítő eljárás” címben a „Vámmentesség (1186/2009/EK tanácsi rendelet (1))” alcím a következőképpen módosul:

                                                1.

                                                a D01 kódra vonatkozó sor első oszlopának szövege helyébe a következő szöveg lép:
                                                „A szokásos lakóhelyüket az Unió vámterületére áthelyező természetes személyek behozott személyes vagyontárgyai”;

                                                2.

                                                a C43 kódra vonatkozó sor első oszlopának szövege helyébe a következő szöveg lép:
                                                „A szokásos tartózkodási helyét az Unió vámterületére helyezni szándékozó természetes személy szabad forgalomba bocsátott személyes vagyontárgyai (kötelezettségvállalás melletti vámmentesség)”;

                                                3.

                                                a C60 kódra vonatkozó sor első oszlopának szövege helyébe a következő szöveg lép:
                                                „Házasságkötés alkalmából behozott kelengyéknek és háztartási célú ingóságoknak legkorábban a házasságkötést megelőző két hónapban történő szabad forgalomba bocsátása (megfelelő biztosíték nyújtása melletti vámmentesség)”;

                                                4.

                                                a C61 kódra vonatkozó sor első oszlopának szövege helyébe a következő szöveg lép:
                                                „Házasságkötés alkalmából szokás szerint adott ajándékoknak legkorábban a házasságkötést megelőző két hónapban történő szabad forgalomba bocsátása (megfelelő biztosíték nyújtása melletti vámmentesség)”;

                                                5.

                                                a C40 kódra vonatkozó sor első oszlopának szövege helyébe a következő szöveg lép:
                                                „A háborús áldozatok emlékműveinek vagy temetőinek létesítéséhez, fenntartásához vagy díszítéséhez használt anyagok”;

                                    e)

                                    az „1/11 Kiegészítő eljárás” címben az „Ideiglenes behozatal” alcím a következőképpen módosul:

                                                1.

                                                a D01 kódra vonatkozó sor első oszlopának szövege helyébe a következő szöveg lép:
                                                „Rakodólapok (beleértve a rakodólapokhoz tartozó pótalkatrészeket, tartozékokat és felszereléseket)”;

                                                2.

                                                a D02 kódra vonatkozó sor első oszlopának szövege helyébe a következő szöveg lép:
                                                „Szállítótartályok (beleértve a szállítótartályok pótalkatrészeit, tartozékait és felszereléseit)”;

                                                3.

                                                a D19 kódra vonatkozó sor első oszlopának szövege helyébe a következő szöveg lép:
                                                „Adásvételi szerződésben előírt, kielégítő működést demonstráló elfogadási tesztek tárgyát képező áruk”;

                                                4.

                                                a D26 kódra vonatkozó sor első oszlopának szövege helyébe a következő szöveg lép:
                                                „A nem újonnan előállított, árverés útján történő értékesítésre behozott áruk”;

                                                5.

                                                a D51 kódra vonatkozó sor első oszlopának szövege helyébe a következő szöveg lép:
                                                „Részleges vámmentességgel járó ideiglenes behozatal”;

                                    f)

                                    az „1/11 Kiegészítő eljárás” címben az „Egyéb” alcímének „Behozatal” szakasza a következőképpen módosul:

                                                1.

                                                az F03 kódra vonatkozó sorban a „158. cikk (2) bekezdés” szövege helyébe a „158. cikk (3) bekezdés” szöveg lép”;

                                                2.

                                                az F31–F34 kódokra vonatkozó sorokat el kell hagyni;

                                                3.

                                                az F47 kódra vonatkozó sor a következő sorokkal egészül ki:

                                                            „A 2006/112/EK irányelv XII. címe 6. fejezetének 4. szakaszában meghatározott, a harmadik országokból és területekről importált termékek távértékesítésére vonatkozó különös szabályozás szerinti behozatal.

                                                            F48

                                                            Az import héa bevallására és megfizetésére vonatkozó, a 2006/112/EK irányelv XII. címének 7. fejezetében meghatározott különös szabályozások szerinti behozatal.

                                                            F49 ”;

                                    g)

                                    a „2/2 Különleges megjegyzések” címben a „Különleges megjegyzések – kód: XXXXX” alcím a következőképpen módosul:

                                                1.

                                                Az „Általános kategória – kód: 0xxxx” cím táblázatában a 00500 kódra vonatkozó sor helyébe a következő szöveg lép:

                                                            „Az (EU) 2015/2446 felhatalmazáson alapuló rendelet B. mellékletének II. címe

                                                            Az importőr azonos a nyilatkozattevővel

                                                            »Importőr«

                                                            00500 ”;

                                                2.

                                                Az „Általános kategória – kód: 0xxxx” címben a táblázat a következő sorokkal egészül ki:

                                                            „Az (EU) 2015/2446 felhatalmazáson alapuló rendelet 176. cikke (1) bekezdésének c) pontja és 241. cikke (1) bekezdésének első albekezdése

                                                            Aktív feldolgozási eljárás lezárása

                                                            »AF« és a vonatkozó engedélyszám vagy INF szám”

                                                            00700

                                                            Az (EU) 2015/2446 felhatalmazáson alapuló rendelet 241. cikke (1) bekezdésének második albekezdése

                                                            Aktív feldolgozási eljárás lezárása (különös kereskedelempolitikai intézkedések)

                                                            »AF KPI«

                                                            00800

                                                            Az (EU) 2015/2446 felhatalmazáson alapuló rendelet 238. cikke

                                                            Ideiglenes behozatal lezárása

                                                            »IB« és a vonatkozó engedélyszám”

                                                            00900 ”;

                                                3.

                                                a „Behozatal – kód: 1xxxx” cím táblázatában a 10200, 10300 és a 10500 kódra vonatkozó sorokat el kell hagyni;

                                                4.

                                                a 20100 és a 20200 kódokra vonatkozó sorok helyébe a következő szöveg lép:

                                                            „Az »egységes árutovábbítási eljárás« 18. cikke (*)

                                                            Korlátozás alá eső kivitel egy egységes árutovábbítási országból vagy korlátozás alá eső kivitel az Unióból

                                                            20100

                                                            Az »egységes árutovábbítási eljárás« 18. cikke (*)

                                                            Vámköteles kivitel egy egységes árutovábbítási országból vagy vámköteles kivitel az Unióból

                                                            20200 ”;

                                                5.

                                                a „Kivitel – kód: 3xxxx” cím táblázatában, a második sor utolsó oszlopában a „30 400” szám helyébe a „30 700” szám lép;

                                    h)

                                    a „3/40 Kiegészítő adóügyi hivatkozások azonosító száma” cím „1. Feladatkör kódja” alcímében az FR2 feladatkör kódra vonatkozó sorban a harmadik oszlop szövege („Megnevezés”) helyébe a következő szöveg lép:
                                    „A 2006/112/EK irányelv 200. cikkével összhangban az Unión belüli termékbeszerzést terhelő hozzáadottérték-adót teljesíteni köteles személy”;

                                    i)

                                    a „3/40 Kiegészítő adóügyi hivatkozások azonosító száma” címben az „1. Feladatkör kódja” alcím a következő sorokkal egészül ki:

                                                „FR5

                                                Értékesítő (IOSS)

                                                A 2006/112/EK irányelv XII. címe 6. fejezetének 4. szakaszában meghatározott, a harmadik országokból importált termékek távértékesítésére vonatkozó különös szabályozást alkalmazó és az annak 369q. cikkében említett héaazonosító számot birtokló adóalany.

                                                FR7

                                                Adóalany vagy HÉA fizetésére kötelezett személy

                                                Adóalany vagy HÉA fizetésére kötelezett személy héaazonosító száma abban az esetben, ha a 2006/112/EK irányelv 211. cikke második albekezdésének megfelelően a HÉA befizetésének elhalasztására kerül sor.”;

                                    j)

                                    a „4/17 Preferencia” címben a 19. sorban a szöveg helyébe a következő szöveg lép:
                                    „Ideiglenes felfüggesztés az üzemképességi tanúsítvánnyal (1. számú EASA-űrlap) vagy azzal egyenértékű tanúsítvánnyal behozott termékek esetén”;

                                    k)

                                    a „7/13 Az eszközszolgáltató-kategória azonosító kódja” helyébe a „7/13 A konténerszolgáltató-kategória azonosító kódja” szöveg lép”;

                                    l)

                                    a „8/2 Biztosíték típusa” cím második oszlopának („Kód”) hetedik sorában a „7” helyébe az „I” lép.


title: A Bizottság (EU) 2019/1395 végrehajtási rendelete (2019. szeptember 10.) a 798/2008/EK rendelet I. mellékletének az egyes baromfiáruk Unióba történő behozatala és az Unió területén történő átszállítása céljából engedélyezett harmadik országok, területek, övezetek és területi egységek jegyzékében a Bosznia-Hercegovinára és Izraelre vonatkozó bejegyzés, valamint az Észak-macedón Köztársaság neve tekintetében történő módosításáról, továbbá a tojástermékekre vonatkozó állategészségügyi bizonyítványminta módosításáról (EGT-vonatkozású szöveg.)

text:
                  11.9.2019

                  HU

                  Az Európai Unió Hivatalos Lapja

                  L 234/14

         A BIZOTTSÁG (EU) 2019/1395 VÉGREHAJTÁSI RENDELETE
         (2019. szeptember 10.)
         a 798/2008/EK rendelet I. mellékletének az egyes baromfiáruk Unióba történő behozatala és az Unió területén történő átszállítása céljából engedélyezett harmadik országok, területek, övezetek és területi egységek jegyzékében a Bosznia-Hercegovinára és Izraelre vonatkozó bejegyzés, valamint az Észak-macedón Köztársaság neve tekintetében történő módosításáról, továbbá a tojástermékekre vonatkozó állategészségügyi bizonyítványminta módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állategészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke bevezető mondatára, 8. cikke (1) bekezdésének első albekezdésére, 8. cikke (4) bekezdésére és 9. cikke (4) bekezdésére,
         tekintettel a baromfi és keltetőtojás Közösségen belüli kereskedelmére és harmadik országból történő behozatalára irányadó állategészségügyi feltételekről szóló, 2009. november 30-i 2009/158/EK tanácsi irányelvre (2) és különösen annak 23. cikke (1) bekezdésére, 24. cikke (2) bekezdésére, 25. cikke (2) bekezdésére és 26. cikke (2) bekezdésére,
         mivel:

                     (1)

                     A 798/2008/EK bizottsági rendelet (3) megállapítja azokat a követelményeket, amelyeket a baromfinak és a baromfitermékeknek (a továbbiakban: áruk) az Unióba történő behozatalával és az Unió területén történő átszállításával összefüggésben – az átszállítás ideje alatti tárolást is ideértve – az állategészségügyi bizonyítványok tekintetében alkalmazni kell. A rendelet előírja, hogy az áruk kizárólag abban az esetben hozhatók be az Unióba, illetve szállíthatók át az Unió területén, ha a rendelet I. mellékletének 1. részében található táblázat 1. és 3. oszlopában felsorolt harmadik országokból, területekről, övezetekből, illetve területi egységekből érkeznek.

                     (2)

                     A 798/2008/EK rendelet megállapítja továbbá, hogy a harmadik országok, területek, övezetek vagy területi egységek milyen feltételek mellett tekinthetők magas patogenitású madárinfluenzától (a továbbiakban: HPAI) mentesnek.

                     (3)

                     Bosznia-Hercegovina a 798/2008/EK rendelet I. mellékletének 1. részében olyan harmadik országként van feltüntetve, amelynek egész területéről engedélyezett a baromfihús Unióba való behozatala és az Unió területén történő átszállítása.

                     (4)

                     Bosznia-Hercegovina a tojás és a tojástermékek Unióba történő behozatalára és az Unió területén történő átszállítására is engedélyt kért. A Bosznia-Hercegovinában az Unióba történő kivitelre szánt baromfihúsra vonatkozó állategészségügyi ellenőrzések értékelése céljából végzett bizottsági ellenőrzés során gyűjtött információk alapján, valamint tekintettel az ellenőrzés kedvező eredményére, a Bizottság arra a következtetésre jutott, hogy Bosznia-Hercegovina teljesíti a 798/2008/EK rendeletben a tojás és a tojástermékek Unióba történő behozatalára és az Unión történő átszállításra vonatkozóan megállapított állategészségügyi követelményeket. Ezért helyénvaló módosítani a 798/2008/EK rendelet I. mellékletének 1. részében található táblázat Bosznia-Hercegovinára vonatkozó bejegyzését annak érdekében, hogy az említett harmadik ország számára engedélyezett legyen a tojás és a tojástermékek Unióba történő behozatala és az Unió területén történő átszállítása.

                     (5)

                     Ezenkívül Bosznia-Hercegovina benyújtotta a Bizottsághoz a Gallus gallus fajhoz tartozó tojótyúkokra vonatkozó nemzeti szalmonella-ellenőrzési programját. A programról azonban megállapítást nyert, hogy nem biztosít a 2160/2003/EK európai parlamenti és tanácsi rendeletben (4) foglaltakkal egyenértékű garanciákat, és a program nem került végleges jóváhagyásra. Ezért Bosznia-Hercegovinából kizárólag a 798/2008/EK rendelet I. mellékletének 2. részében meghatározott „S4” kategóriába tartozó Gallus gallus-tojások behozatala engedélyezett.

                     (6)

                     Izrael a 798/2008/EK rendelet I. mellékletének 1. részében olyan harmadik országként van feltüntetve, amelynek csupán egyes területeiről – a Newcastle-betegséggel fertőzött állományok felszámolása végrehajtásának függvényében – engedélyezett bizonyos baromfiáruk Unióba történő behozatala és az Unió területén történő átszállítása. Ezt a régiókba sorolást a 798/2008/EK rendelet I. mellékletének 1. része határozta meg.

                     (7)

                     Izrael 2019. április 24-én megerősítette a H5N8 altípusba tartozó HPAI jelenlétét egy, a területén található baromfitartó gazdaságban. A szóban forgó, megerősített HPAI-kitörés miatt Izrael területét 2019. április óta nem lehet a betegségtől mentes területnek tekinteni, és Izrael állategészségügyi hatóságai már nem adhatnak ki igazolást az emberi fogyasztásra szánt baromfihús-szállítmányokról azoknak az Unióba történő behozatalához vagy az Unión keresztül történő átszállításához.

                     (8)

                     Izrael állategészségügyi hatóságai előzetes információkkal szolgáltak a Bizottságnak a HPAI-kitörésről, és megerősítették, hogy a kitörés megerősítésének időpontja óta felfüggesztették az állategészségügyi bizonyítványok kiadását az Unióba történő behozatalra vagy az Unión keresztül történő átszállításra szánt baromfihús-szállítmányokhoz.

                     (9)

                     Ezért az említett időpont óta a szóban forgó termékek Izraelből származó szállítmányai nem kerültek be az Unióba. Az egyértelműség és a jogbiztonság érdekében helyénvaló ezt a helyzetet dokumentálni, és a 798/2008/EK rendelet I. mellékletének 1. részében található táblázatba belefoglalni a vonatkozó záró dátumot. Ez azt is biztosítja, hogy amennyiben Izrael ismét HPAI-tól mentessé válik, és nyitó dátum kerül megállapításra, továbbra se legyen engedélyezett a záró dátum és a nyitó dátum között előállított érintett termékek szállítmányainak az Unióba történő behozatala.

                     (10)

                     A 798/2008/EK rendelet I. mellékletének 1. részében található táblázatban az Izraelre vonatkozó bejegyzést ezért a harmadik ország jelenlegi járványügyi helyzetére figyelemmel módosítani kell.

                     (11)

                     Az Egyesült Nemzetek Szervezetének (ENSZ) kezdeményezésére Athén és Szkopje 2018 júniusában kétoldalú megállapodást kötött („preszpa-tavi megállapodás”), hogy megváltoztassa Macedónia Volt Jugoszláv Köztársaság ENSZ által bevezetett ideiglenes megnevezését. Ezt a megállapodást mára mindkét ország ratifikálta, és az Észak-macedón Köztársaság hivatalosan értesítette az EU-t annak hatálybalépéséről. Ezért indokolt módosítani a szóban forgó harmadik országnak a 798/2008/EK rendelet I. mellékletének 1. részében található táblázatban szereplő nevét.

                     (12)

                     A 798/2008/EK rendelet I. mellékletének 2. részében szerepel a tojástermékekre (EP) vonatkozó állategészségügyi bizonyítványminta. Ebben az állategészségügyi bizonyítványmintában a megjegyzések I. részében utalás történik a harmonizált rendszer szerinti kódokra (HR-kódok), amelyeket az említett bizonyítvány I. részének I.19. rovatában kell feltüntetni.

                     (13)

                     A tojásból származó enzimek – köztük a lizozim – tojástermékeknek minősülnek, és ezen enzimek HR-kódjait fel kell venni a tojástermékekre vonatkozó állategészségügyi bizonyítványminta I. részének I.19. rovatában feltüntetendő HR-kódok közé. Ezért helyénvaló ennek megfelelően módosítani a tojástermékekre (EP) vonatkozó állategészségügyi bizonyítványmintát.

                     (14)

                     A 798/2008/EK rendelet I. mellékletét ezért ennek megfelelően módosítani kell.

                     (15)

                     A módosított állategészségügyi bizonyítványminta kötelezővé tételét megelőzően észszerű, két hónapos átmeneti időt kell biztosítani annak érdekében, hogy a tagállamok és az iparág alkalmazkodni tudjanak a módosított állategészségügyi bizonyítványminta új követelményeihez.

                     (16)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A 798/2008/EK rendelet I. melléklete e rendelet mellékletének megfelelően módosul.

            2. cikk
            A 2019. november 11-ig tartó átmeneti időszakban a 798/2008/EK rendelet I. mellékletének 2. részében szereplő, tojástermékekre (EP) vonatkozó állategészségügyi bizonyítványminta e rendeletben bevezetett módosítását megelőző változata szerint kiállított állategészségügyi bizonyítvány által kísért, a 798/2008/EK rendelet hatálya alá tartozó áruk szállítmányainak az Unió területére történő beléptetése továbbra is engedélyezett, feltéve, hogy az állategészségügyi bizonyítványt 2019. október 11. előtt írták alá.

            3. cikk
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. szeptember 10-én.

                  a Bizottság részéről

                  az elnök

               Jean-Claude JUNCKER

            (1)  HL L 18., 2003.1.23., 11. o.

            (2)  HL L 343., 2009.12.22., 74. o.

            (3)  A Bizottság 798/2008/EK rendelete (2008. augusztus 8.) azon harmadik országok, területek, övezetek és területi egységek jegyzékének megállapításáról, ahonnan baromfi és baromfitermékek behozhatók a Közösségbe és átszállíthatók a Közösségen, valamint az állategészségügyi bizonyítványok követelményeinek megállapításáról (HL L 226., 2008.8.23., 1. o.).

            (4)  Az Európai Parlament és a Tanács 2160/2003/EK rendelete (2003. november 17.) a szalmonella és egyéb meghatározott, élelmiszerből származó zoonózis-kórokozók ellenőrzéséről (HL L 325., 2003.12.12., 1. o.).

            MELLÉKLET
            A 798/2008/EK rendelet I. melléklete a következőképpen módosul:

                        1.

                        Az 1. rész a következőképpen módosul:

                                    a)

                                    a Bosznia-Hercegovinára vonatkozó bejegyzés helyébe a következő szöveg lép:

                                                A harmadik ország vagy terület ISO-kódja és neve

                                                A harmadik ország, terület, övezet vagy területi egység kódja

                                                A harmadik ország, terület, övezet vagy területi egység leírása

                                                Állategészségügyi bizonyítvány

                                                Egyedi feltételek

                                                Egyedi feltételek

                                                Madárinfluenza-felügyeleti státus

                                                Madárinfluenza elleni vakcinázási státus

                                                Szalmonella-ellenőrzési státus (6)

                                                Minta (Minták)

                                                További garanciák

                                                Záró dátum (1)

                                                Nyitó dátum (2)

                                                1

                                                2

                                                3

                                                4

                                                5

                                                6

                                                6A

                                                6B

                                                7

                                                8

                                                9

                                                „BA – Bosznia-Hercegovina

                                                BA-0

                                                Az egész ország

                                                E, EP

                                                S4”

                                                POU

                                    b)

                                    az Izraelre vonatkozó bejegyzés helyébe a következő szöveg lép:

                                                A harmadik ország vagy terület ISO-kódja és neve

                                                A harmadik ország, terület, övezet vagy területi egység kódja

                                                A harmadik ország, terület, övezet vagy területi egység leírása

                                                Állategészségügyi bizonyítvány

                                                Egyedi feltételek

                                                Egyedi feltételek

                                                Madárinfluenza-felügyeleti státus

                                                Madárinfluenza elleni vakcinázási státus

                                                Szalmonella-ellenőrzési státus (6)

                                                Minta (Minták)

                                                További garanciák

                                                Záró dátum (1)

                                                Nyitó dátum (2)

                                                1

                                                2

                                                3

                                                4

                                                5

                                                6

                                                6A

                                                6B

                                                7

                                                8

                                                9

                                                „IL – Izrael (5)

                                                IL-0

                                                Az egész ország

                                                SPF, EP

                                                BPP, BPR, DOC, DOR, HEP, HER,
                                                LT20

                                                X

                                                P3

                                                2017.1.28.

                                                A

                                                S5, ST1

                                                SRP

                                                P3

                                                2015.4.18.

                                                RAT

                                                X

                                                P3

                                                2017.1.28.

                                                WGM

                                                VIII

                                                P3

                                                2015.4.18.

                                                E

                                                X

                                                P3

                                                2017.1.28.

                                                S4”

                                                IL-1

                                                Az 5-ös úttól délre fekvő terület

                                                POU

                                                X

                                                N, P2

                                                2019.4.24.

                                                IL-2

                                                Az 5-ös úttól északra fekvő terület

                                                POU

                                                X

                                                P3

                                                2017.1.28.

                                    c)

                                    az Észak-macedón Köztársaságra vonatkozó bejegyzés helyébe a következő szöveg lép:

                                                A harmadik ország vagy terület ISO-kódja és neve

                                                A harmadik ország, terület, övezet vagy területi egység kódja

                                                A harmadik ország, terület, övezet vagy területi egység leírása

                                                Állategészségügyi bizonyítvány

                                                Egyedi feltételek

                                                Egyedi feltételek

                                                Madárinfluenza-felügyeleti státus

                                                Madárinfluenza elleni vakcinázási státus

                                                Szalmonella-ellenőrzési státus (6)

                                                Minta (Minták)

                                                További garanciák

                                                Záró dátum (1)

                                                Nyitó dátum (2)

                                                1

                                                2

                                                3

                                                4

                                                5

                                                6

                                                6A

                                                6B

                                                7

                                                8

                                                9

                                                „MK – Észak-macedón Köztársaság

                                                MK-0

                                                Az egész ország

                                                E, EP

                                                POU

                                                2017.1.28.

                                                2017.5.1.”

                                    d)

                                    a szövegből a következő lábjegyzetet el kell hagyni:

                                                „(4)

                                                Macedónia Volt Jugoszláv Köztársaság: az erre az országra vonatkozó végleges nómenklatúrát az ENSZ szintjén jelenleg folyó tárgyalásokat követően fogadják el.”

                        2.

                        A 2. részben, a tojástermékekre (EP) vonatkozó állategészségügyi bizonyítványminta helyébe a következő minta lép:
                        „Állategészségügyi bizonyítványminta tojástermékek számára (EP)

                        Szövege kép

                           ORSZÁG:
                           Állategészségügyi bizonyítvány az EU-ba történő szállításhoz
                           I. rész: A feladott szállítmány adatai
                           I.1. Feladó
                           Név
                           Cím
                           Tel.:
                           I.2. A bizonyítvány hivatkozási száma
                           I.2.a.
                           I.3. Központi illetékes hatóság
                           I.4. Helyi illetékes hatóság
                           I.5. Címzett
                           Név
                           Cím
                           Irányítószám
                           Tel.:
                           I.6.
                           I.7. Származási ország
                           ISO-kód
                           I.8. Származási régió
                           Kód
                           I.9. Rendeltetési ország
                           ISO-kód
                           I.10.
                           I.11. Származási hely
                           Név Engedélyszám
                           Cím
                           Név Engedélyszám
                           Cím
                           Név Engedélyszám
                           Cím
                           I.12.
                           I.13. Berakodás helye
                           I.14. Indulás dátuma
                           I.15. Szállítóeszköz
                           Repülőgép Hajó Vasúti vagon
                           Gépjármű Egyéb
                           Azonosítás
                           Hivatkozás okiratokra
                           I.16. A beléptető állategészségügyi határállomás az EU területén
                           I.17.
                           I.18. Az áru leírása
                           I.19. Árukód (HR-kód)
                           I.20. Mennyiség

                        Szövege kép

                           I.21. A termékek hőmérséklete
                           Környezeti hőmérséklet Hűtött Fagyasztott
                           I.22. Csomagok száma
                           I.23. Plombaszám/Konténerszám
                           I.24. Csomagolás típusa
                           I.25. Az alábbiak céljából hitelesített áruk:
                           Emberi fogyasztás
                           I.26.
                           I.27. Az EU-ba történő behozatalra vagy beléptetésre
                           I.28. Áruk beazonosítása
                           A telep engedélyszáma
                           Faj (tudományos megnevezés)
                           Az áru jellege
                           Előállító üzem
                           Hűtőház
                           Nettó tömeg

                        Szövege kép

                           ORSZÁG:
                           EP (tojástermékek)
                           II. Egészségügyi információ
                           II.a. A bizonyítvány hivatkozási száma
                           II.b.
                           II.1. Állategészségügyi igazolás
                           Alulírott hatósági állatorvos ezúton igazolom, hogy az e bizonyítványban leírt tojástermékek olyan létesítményből származó tojásokból készültek, amelyben a 798/2008/EK rendeletben meghatározottak szerint magas patogenitású madárinfluenza és Newcastle-betegség a tojások begyűjtését megelőző legalább 30 napban nem volt jelen; valamint
                           (1) vagy [II.1.1. amelynek 10 km-es sugarú körzetében – beleértve adott esetben a szomszédos ország területét – az előző legalább 30 napban nem tört ki magas patogenitású madárinfluenza.]
                           (1) vagy [II.1.1. a tojástermékek feldolgozása során:
                           (1) vagy [a folyékony tojásfehérjét:
                           (1) vagy [55,6 °C hőmérsékleten 870 másodpercen át kezelték.]
                           (1) vagy [56,7 °C hőmérsékleten 232 másodpercen át kezelték.]]
                           (1) vagy [a 10 % sót tartalmazó tojássárgáját 62,2 °C hőmérsékleten 138 másodpercen át kezelték.]
                           (1) vagy [a szárított tojásfehérjét:
                           (1) vagy [67 °C hőmérsékleten 20 órán át kezelték.]
                           (1) vagy [54,4 °C hőmérsékleten 513 órán át kezelték.]]
                           (1) vagy [az egész tojásokat legalább:
                           (1) vagy [60 °C hőmérsékleten 188 másodpercen át kezelték.]
                           (1) vagy [teljesen keményre főzték.]]
                           (1) vagy [az egész tojáskeverékeket legalább:
                           (1) vagy [60 °C hőmérsékleten 188 másodpercen át kezelték.]
                           (1) vagy [61,1 °C hőmérsékleten 94 másodpercen át kezelték.]
                           (1) vagy [teljesen keményre főzték.]]]
                           (1) vagy [II.1.2. amelynek 10 km-es sugarú körzetében – beleértve adott esetben a szomszédos ország területét – az előző legalább 30 napban nem tört ki Newcastle-betegség.]
                           (1) vagy [II.1.2. a Newcastle-betegségre tekintettel a tojástermékek feldolgozás során:
                           (1) vagy [a folyékony tojásfehérjét:
                           (1) vagy [55 °C hőmérsékleten 2 278 másodpercen át kezelték.]
                           (1) vagy [57 °C hőmérsékleten 986 másodpercen át kezelték.]
                           (1) vagy [59 °C hőmérsékleten 301 másodpercen át kezelték.]]
                           (1) vagy [a 10 % sót tartalmazó tojássárgáját 55 °C hőmérsékleten 176 másodpercen át kezelték.]
                           (1) vagy [a szárított tojásfehérjét 57 °C hőmérsékleten 50,4 órán át kezelték.]
                           (1) vagy [az egész tojásokat legalább:
                           (1) vagy [55 °C hőmérsékleten 2 521 másodpercen át kezelték.]
                           (1) vagy [57 °C hőmérsékleten 1 596 másodpercen át kezelték.]
                           (1) vagy [59 °C hőmérsékleten 674 másodpercen át kezelték.]
                           (1) vagy [teljesen keményre főzték.]]]
                           II. rész: Bizonyítvány

                        Szövege kép

                           ORSZÁG:
                           EP (tojástermékek)
                           II. Egészségügyi információ
                           II.a. A bizonyítvány hivatkozási száma
                           II.b.
                           II.2. Közegészségügyi igazolás
                           Alulírott hatósági állatorvos/hatósági ellenőr kijelentem, hogy a 178/2002/EK, a 852/2004/EK és a 853/2004/EK rendelet vonatkozó rendelkezéseit ismerem, és ezúton igazolom, hogy az e bizonyítványban leírt tojástermékeket e követelményeknek megfelelően állították elő, különös tekintettel a következőkre:
                           II.2.1. a tojások a 852/2004/EK rendelettel összhangban HACCP-elveken alapuló programot végrehajtó létesítmény(ek)ből származnak;
                           II.2.2. olyan alapanyagokból állították őket elő, amelyek megfelelnek a 853/2004/EK rendelet III. melléklete X. szakasza II. fejezetének II. címében foglalt követelményeknek;
                           II.2.3. előállításuk megfelelt a 853/2004/EK rendelet III. melléklete X. szakasza II. fejezetének III. címében foglalt higiéniai követelményeknek;
                           II.2.4. eleget tesznek a 853/2004/EK rendelet III. melléklete X. szakasza II. fejezetének IV. címében előírt analitikai előírásoknak, valamint az élelmiszerek mikrobiológiai kritériumairól szóló 2073/2005/EK rendelet vonatkozó kritériumainak;
                           II.2.5. a 853/2004/EK rendelet II. melléklete I. szakaszának és III. melléklete X. szakasza II. fejezete V. címének megfelelő azonosító jelöléssel látták el őket;
                           II.2.6 a 96/23/EK irányelv és különösen annak 29. cikke szerint benyújtott maradékanyag-ellenőrzési tervek által az élő állatokra, valamint a belőlük származó termékekre vonatkozóan nyújtott garanciák teljesülnek.
                           Megjegyzések
                           I. rész:
                           — I.8. rovat: Szükség esetén tüntesse fel a származási övezet vagy a származási területi egység kódját a 798/2008/EK rendelet I. melléklete 1. részének 2. oszlopában szereplő területkód szerint.
                           — I.11. rovat: A feladó létesítmény neve, címe és engedélyszáma.
                           — I.15. rovat: Tüntesse fel a vasúti kocsik és tehergépjárművek rendszámát/rendszámait, a hajók nevét és, ha ismert, a légi jármű járatszámát. Konténerekben vagy dobozokban történő szállítás esetén ezek teljes számát, valamint nyilvántartási számát és adott esetben a plomba sorozatszámát az I.23. rovatban kell feltüntetni.
                           — I.19. rovat: Használja a Vámigazgatások Világszervezetének harmonizált rendszere szerinti kódot (HR-kód): 04.07, 04.08, 21.06, 35.02 vagy 35.07.
                           — I.28. rovat: Az áru jellege: adja meg a termék tojástartalmát (%).
                           II. rész:
                           (1) A nem kívánt rész törlendő.
                           Hatósági állatorvos vagy hatósági ellenőr
                           Név (nagybetűkkel): Képesítés és beosztás:
                           Dátum: Aláírás:
                           Bélyegző:
                        ”